№ 3 «Өрімтал» бөбекжай-балабақшасы

Ашық ұйымдастырылған оқу қызметі: музыка.

 «Көктем келді»

 Музыка жетекшісі: Ахметова Роза.

 **Тақырыбы:** «Көктем келді»

**Тобы:** Ересектер «Ертөстік»

**Білім беру саласы:** шығармашылық

**Ұйымдастырылған оқу қызметі:** музыка.

**Тақырыбы:** «Көктем келді»

**Мақсаты:** Музыкалық шығармаларды тыңдауға, сипатын анықтау дағдыларын жетілдіру. Таныс әндерді сүйемелдеумен және сүйемелдеусіз орындау және әнді бірге бастап, бірге аяқтауды үйрету. Музыканың сипатына сәйкес ойын әрекеттерін орындау қабілеттерін дамыту.

**Әдіс-тәсілдер:** көрсету, түсіндіру, ойын, қайталау, сұрақ-жауап, көрнекілігі.

**Ресурстар:** слайдтар, баян аспабы, қарлығаш, торғай, гүлдер, көбелек атрибуттары, интербелсенді тақта.

**Күтілетін нәтиже:**

Музыкалық шығармаларды тыңдайды, сипатын анықтайды.

Таныс әндерді орындайды; әнді бірге бастап, бірге аяқтайды.

Музыкалық сипатына сәйкес ойын әрекеттерін орындайды.

**Оқу қызметінің барысы:**

**Бастапқы жүріс:**

Балалар көңілді әуенмен залға билеп,қанаттарын қағып ұшып кіреді. (қарлығаштар, торғайлар, көбелектер, гүлдер болып киінген балалар)

**Педагог**:Сәлеметсіңдер ме, балалар!

**Балалар:** Сәлеметсіздер ме, қонақтар!

**Педагог :** Балалар сендер қандай әдемі болып кеткенсіздер: қарлығаш, торғай ұшып келіпсіңдер, керемет гүлдер болып құлпырып кетіпсіздер, көктем мезгілінің жәйнап, көбелектей құлпырып тұрсыңдар. Көктем табиғатына сәйкес, киімдер.

* Керемет, енді барлығымыз көңілді ырғақты қимыл жасап көңілімізді көтейрейікші. **«Қарлығаш» әні.**
* Өте керемет балалар жарайсыңдар!
* Балалар, қазір жылдың қай мезгілі?
* Көктем мезгілі.
* Көктем мезгілінде ауа райында қандай өзгерістер болады?
* Күн жылынады, ағаштар бүршік жарады, құстар жылы жақтан ұшып келеді.
* Жарайсыңдар, тамаша жауап бердіңдер,
* Орындарыңа жайғасып отырып алыңдар
* Енді экранға назар аударайық.

Балалар сазгері **Бота Бейсенованың «Наурыз көктем»** әнін тыңдаймыз балалар.

* Музыканың ырғағы қандай?
* Не туралы айтылды?
* Дұрыс жарайсыңдар балалар!
* Көктем мезгілі туралы, ырғағы көңілді, жылдам.
* Балалар ән айтуға дайындалып, **дауыс жаттығуын** жасап алайық:

**1. Ай-ай**

**Көктем келді алақай.**

**2. Ыз-ыз**

**Құстар біздің досымыз.**

**Өтілген әнді қайталау:**

-Балалар, біз өткен оқу қызметінде қандай ән үйрендік?

**-«Наурыз біздің жаңа жыл»** кәнекей, осы **«Наурыз біздің жаңа жыл»** әнін қайталайықшы.Керемет, әнді өте жақсы орындадыңдар.

**Ән айту:** -Көктем мезгіліне байланысты бүгін **«Көктемде**» атты ән үйренеміз.

 **Көктемде,көктемде**

 **Қар ериді әр жерде**

 **Көктемде,көктемде**

 **Құстар ән салады**

 **Чик-чирик**

 **Чик-чирик**

 **Құстар ән салады**.

-Әуелі әнді өзім орындап беремін, сөздермен таныстырамын. Екі-екі қатардан қайталату әдісі бойынша, сөзін жаттатып, жиі үйретемін. Баян аспабының сүймелдеумен орындаймын. Алақан соғу арқылы және музыкалық стакандармен өзіміз сүйемелдеп, кәне әнді айтып көрейікші.

-Бәрекелді,әнді жақсы орындадыңдар.

-Балалар,ал кәнекей ойын ойнайықшы.

**Қимылды әуенді ойын: «Көңілді достар».**

**Мақсаты:** Балаларға музыка арқылы ырғақты дәл соғуға дағдыланады. Алақандарын дәл соғып, аяқтарымен қимылдар жасайды, бұлшық еттері шынығады.

* Өте тамаша балалар!
* Енді тағы бір ойын ойнап жберейік.

**Музыкалық қимылды ойын: «Өз орныңды** **тап».**

**Шарты:** Көңілді музыка ойналады.Балалар ортада қарлығаш, торғай, гүлдер, көбелектер болып ұшып, билеп жүреді. Музыка тоқтап қалғанда, қарлығаш өз ұясына, торғай бұтаққа, гүлдер ауладағы бақшаға, көбелектер ауладағы гүлге барып қонады. Барлығы өз орындарына шатасып қалмай орналасуы керек.

**Қорытынды:**

**-**Жарайсыңдар, өте қызықты, көңілді ойнадыңыздар. Сендер бүгін қандай жаңа ән үйрендіңдер? Қандай ән тыңдадыңдар?

* Қандай ойын ойнадыңдар, сендерге бүгінгі оқу қызметі ұнады ма?

**Күн күркіреп, жаңбыр жауып кетеді.**

* Балалар, көктемгі жаңбыр жауып кетті, тезірек тобымызға жетіп алайық (жердегі іздердің үстін баса секіріп,секіріп, залдан қоштасып шығып кетеді).

-Сау болыңдар балалар!